Pukniai (Luganskojė)

Pukniai (, nuo 1946 m. Luganskojė, ) – buvęs kaimas ir dvaras Kaliningrado srities šiaurės rytinėje dalyje, Ragainės apskrityje, 5 km į šiaurės rytus nuo Lenkviečių, prie Tilželės upės.

 Istorija 

Banguotame plote įsikūrė kelios laukininkų sodybos, vėliau ir dvarelis. XIX a. pradžioje Lenkviečių parapijos mišriame kaime gyveno 71 žmogus, buvo 11 ugniakurų. XIX a. pabaigoje jau veikė Puknių valsčius.Pucknen. Genealogy.net (tikrinta 2021-10-24). 1905 m. Pukniai valdė 344 ha žemės, gyveno 86 žmonės, buvo 12 sodybų, nedidelio dvaro sodyba. XX a. pradžioje vaikai mokyti ūkininko namo kambaryje, apie 1920 m. pastatyta mokykla, kur mokydavo 22–25 moksleivius. Iki II pasaulinio karo pabaigos vaikus mokė mokytojas Ernstas Žemaitaitis (Szameitat).

Sovietmečiu Pukniai sunaikinti – 1994 m. čia jau nieko nebebuvo.Pukniai. Mle.lt (tikrinta 2021-10-24).

 Šaltiniai 

Kategorija:Ragainės apskrities gyvenvietės
Kategorija:Panaikintos Nemano rajono gyvenvietės